b'\n_START_ARTICLE_\nDieter Thoma\n_START_SECTION_\nUspehi\n_START_PARAGRAPH_\nPrvi uspeh je do\xc5\xbeivel v sezoni 1989/90, ko je osvojil Novoletno turnejo. Kmalu je sledil tudi drugi uspeh saj je \xc5\xa1e v isti sezoni postal svetovni prvak v poletih v Vikersundu. Pred za\xc4\x8detkom sezone 1993/94 je klasi\xc4\x8dno tehniko zamenjal z V-tehniko skakanja. Na olimpijskih igrah v Lillehammerju je z nem\xc5\xa1ko ekipo osvojil zlato medaljo, posami\xc4\x8dno pa je bil bronast na mali skakalnici. Zbirki olimpijskih medalj je dodal \xc5\xa1e srebro iz Nagana leta 1998, prav tako iz ekipne preizku\xc5\xa1nje._NEWLINE_Na svetovnih prvenstvih je osvojil pet medalj: zlato z ekipo v Ramsauu 1999 , dve srebrni (ekipno, mala skakalnica (Thunder Bay 1995) in posami\xc4\x8dno, velika skakalnica (Trondheim 1997)) in dve bronasti (ekipno, velika skakalnica 1991 in 1997)._NEWLINE_Njegova najbolj\xc5\xa1a sezona je bila 1996/97, ko je vseskozi dihal za ovratnik Primo\xc5\xbeu Peterki, vendar je kljub dvema zmagama na Novoletni turneji, ter v svetovnem pokalu, zaostal za slovenskim \xc5\xa1ampionom._NEWLINE_Po sezoni 1998/99 je skakalne smu\xc4\x8di odlo\xc5\xbeil v kot. Sedaj je komentator smu\xc4\x8darskih skokov na nem\xc5\xa1ki televiziji RTL.'